Gerîla TVyî dîmenê Sema Cûdî yê ke wexto ke deyîre vana, weşanayî. Sema Cûdî nîsana 2022yî de Wan de şehîd bibî.
Dîmenan de yeno vînayene ke Sema Cûdî koyanê Kurdîstanî yê vewreyin de deyîre vana ke bi vatişê "Keça çiyayên Zagrosê" dest pêkena.
Sema Xalê bi nameye kodî Sema Cûdî 27ê nîsana 2022yî de Wan de pîya bi embazêkê/a xo şehîd bîye.
Vengo bitesîr ê Sema Cûdî reyna têkoşînê aye û pabestebîyayîşê ci yê azadîye ano vîrî.
Gerîla TVyî bi nê dîmenî Sema Cûdî yad kerd. Vengê aye sey sîmgeyê cuyeyêka azadîye rê bîya dîyarî vîran de cayê xo geno.
